钦定古今图书集成/明伦汇编/宫闱典/第038卷 > 太祖述律皇后
## 钦定古今图书集成/明伦汇编/宫闱典/第038卷 > 太祖述律皇后

按《辽史后妃传》：“太祖淳钦皇后述律氏，讳平，小字月
里朵。其先回鹘人。糯思生魏宁舍利，魏宁生慎思梅
里，慎思生婆姑，梅里婆姑娶匀德恝王女，生后于契
丹右大部。婆姑名月碗，仕遥辇氏，为阿扎割只。后简
重果断，有雄略。尝至辽土二河之会，有女子乘青牛
车，仓卒避路，忽不见。未几，童谣曰：‘青牛妪，曾避路’。”盖
谚谓地祇为青牛妪云。太祖即位，群臣上尊号曰地
皇后。神册元年，大册加号应天大明地皇后。行兵御
众，后尝与谋。太祖尝渡碛击党项黄头、臭泊二室韦
乘虚袭之，后知，勒兵以待，奋击大破之，名震诸裔。时
晋王李存勗欲结援，以叔母事后。幽州刘守光遣韩
延徽求援，不拜。太祖怒，留之使牧马。后曰：“守节不屈，
贤者也，宜礼用之。”太祖乃召延徽与语，大悦，以为谋

曰：“无皮可以生乎？”太祖曰：“不可。”后曰：“幽州之有士有
民，亦由是耳。吾以三千骑掠其四野，不过数年，困而
归我矣。何必为此？万一不胜，为中国笑，吾部落不亦
解体乎！”其平渤海，后与有谋。太祖崩，后称制摄军国
事。及葬，欲以身殉，亲戚百官力谏，因断右腕纳于柩。
太宗即位，尊为皇太后。会同初，上尊号曰广德至仁
昭烈崇简应天太后。初，太祖尝谓太宗“必兴我家”，后
欲令皇太子倍避之，太祖册倍为东丹王。太祖崩，太
宗立，东丹王避之。唐太后常属意于少子李胡。太宗
崩，世宗即位于镇阳，太后怒，遣李胡以兵逆击。李胡
败，太后亲率师遇于潢河之横渡，赖耶律屋质谏，罢
兵，迁太后于祖州。应历三年崩，年七十五，祔祖陵，谥
曰“贞烈。”重熙二十一年，更今谥。